
Narva Linnavolikogu 06.04.2006 otsuse nr 55



…....03.2010 nr…….
”Rahu tn 36b maa-ala detailplaneeringu algatamine” 
muutmine
1. Asjaolud ja menetluse käik
Rahu tn 36b maa-ala detailplaneering on algatatud Narva Linnavolikogu 06.04.2006 otsusega nr 55 AS Espak Narva ettepanekul.  
Detailplaneeringu koostamise eesmärk on planeeritavale maa-alale ehitusõiguse andmine kauplus-lao ehitamiseks, heakorrastuse, haljastuse, liikluskorralduse lahendamine, tehnovõrkude asukoha määramine ning varustamisega lahendamine. Planeeritava ala pindala: ca 0,43 ha.
Detailplaneering toob kaasa kehtiva Narva linna üldplaneeringu muutmise ettepaneku maakasutuse sihtotstarbe osas. 60% äri- ja korruselamumaast ning 40% tootmis- ja ühiskondlike hoonete maast moodustatakse 100% ärimaa. 

Rahu tn 36b maa-ala detailplaneeringu menetluse käigus on ilmnenud viga planeeringu algatamisotsuse sõnastuses. Arhitektuuri- ja Linnaplaneerimise Amet teeb ettepaneku muuta Narva Linnavolikogu 06.04.2006 otsust nr 55 ”Rahu tn 36b maa-ala detailplaneeringu algatamine”.

08.03.2009 AS Espak Narva esitas Arhitektuuri- ja Linnaplaneerimise Ametile taotluse palvega määrata lubatud suurimaks ehitusaluseks pinnaks 1300 m² ning lubata piirete paigaldamine kõrgusega kuni 3 m maapinnast tagamaks maa-ala optimaalne kasutamine kauplusloana.

2. Õiguslikud alused      

2.1. Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu lähteülesande muutmine Volikogu ainupädevus.

2.2. Haldusmenetluse (HMS) seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   
2.3. HMS § 64 lõike 2 kohaselt haldusorgan otsustab haldusakti muutmise kaalutlusõiguse  kohaselt, kui seadus ei keela haldusakti muuta või ei kohusta haldusakti muuta.

2.4. HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 
2.5. Vastavalt HMS seaduse § 70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus
Muuta Narva Linnavolikogu 06.04.2006 otsuse nr 55 „Rahu tn 36b maa-ala detailplaneeringu algatamine“ järgmiselt:

3.1 Punkti 9 viimase lõigu esimene lause sõnastada järgmises redaktsioonis: „Detailplaneeringu kooskõlastamise korraldab Narva Linnavalitsuse Arhitektuuri- ja Linnaplaneerimise Amet planeeringu algatamisettepaneku teinud osapoole kaasabil“;
3.2 Punkti 6.5. neljas lause sõnastada järgmises redaktsioonis: 
· määrata lubatud suurim ehitusalune pind (1300 m²);
3.3 Punkti 6.5. viimane lause sõnastada järgmises redaktsioonis: 
· piirde paigaldamine on lubatud kõrgusega kuni 3 m maapinnast.
4. Rakendussätted
4.1. Kohustada Narva Linnavalitsuse Arhitektuuri- ja Linnaplaneerimise Ametil teha otsus teatavaks AS-le Espak Narva.
4.2. Otsus jõustub seadusega sätestatud korras.
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

